CELEX: 32019D2011
Language: sl
Date: 2019-11-28 00:00:00
Title: Izvedbeni Sklep Komisije (EU) 2019/2011 z dne 28. novembra 2019 o spremembi Izvedbenega sklepa (EU) 2016/2009 o odobritvi programov cepljenja proti vozličastemu dermatitisu, ki so jih predložile države članice, tako da se podaljša obdobje njegove uporabe (notificirano pod dokumentarno številko C(2019) 8580) (Besedilo v bolgarskem, grškem in hrvaškem jeziku je edino verodostojno) (Besedilo velja za EGP)

3.12.2019   
               
               
                  SL
               
               
                  Uradni list Evropske unije
               
               
                  L 312/93
               
            
         IZVEDBENI SKLEP KOMISIJE (EU) 2019/2011
         z dne 28. novembra 2019
         o spremembi Izvedbenega sklepa (EU) 2016/2009 o odobritvi programov cepljenja proti vozličastemu dermatitisu, ki so jih predložile države članice, tako da se podaljša obdobje njegove uporabe
         
            
               (notificirano pod dokumentarno številko C(2019) 8580)
            
         
         (Besedilo v bolgarskem, grškem in hrvaškem jeziku je edino verodostojno)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (2), ter zlasti člena 10(4) Direktive,
         ob upoštevanju Direktive Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (3) ter zlasti člena 19(1)(a) in (3)(a) ter člena 19(6) Direktive,
         ob upoštevanju naslednjega:
         
                     (1)
                  
                  
                     Direktiva 92/119/EGS določa splošne nadzorne ukrepe, ki jih je treba uporabiti v primeru izbruha določenih živalskih bolezni, vključno z vozličastim dermatitisom. Ti nadzorni ukrepi vključujejo vzpostavitev okuženih in ogroženih območij okoli okuženega gospodarstva ter določajo cepljenje v izrednih razmerah v primeru izbruha vozličastega dermatitisa kot dopolnilo k drugim nadzornim ukrepom.
                  
               
                     (2)
                  
                  
                     Vozličasti dermatitis je bil prvič potrjen avgusta 2015 v Grčiji. Leta 2016 so bili v Grčiji odkriti novi primeri vozličastega dermatitisa, bolezen pa se je pojavila tudi v Bolgariji in nekaterih sosednjih tretjih državah.
                  
               
                     (3)
                  
                  
                     V odgovor na navedene izbruhe vozličastega dermatitisa so prizadeti državi članici, tj. Grčija in Bolgarija, in vse prizadete sosednje tretje države uvedle programe masovnega cepljenja živega goveda in divjih prežvekovalcev v ujetništvu. V letih 2016 in 2017 je program masovnega cepljenja izvajala tudi Hrvaška, v kateri vozličasti dermatitis do takrat še ni bil prisoten, in sicer kot preventivni ukrep zaradi epidemioloških razmer v sosednjih državah članicah in tretjih državah. Programi cepljenja proti vozličastemu dermatitisu v Grčiji, Bolgariji in na Hrvaškem so bili potrjeni z Izvedbenim sklepom Komisije (EU) 2016/2009 (4), pri čemer so se navedene države članice v Prilogi k navedenemu aktu ustrezno navedle kot države z odobrenim programom cepljenja proti vozličastemu dermatitisu.
                  
               
                     (4)
                  
                  
                     Leta 2017 je bil vozličasti dermatitis v manjši meri prisoten v jugovzhodni Evropi, in sicer se je v velikem obsegu ponovno pojavil v Albaniji, poleg tega pa je prišlo do nekaj dodatnih posamičnih izbruhov v Grčiji in Severni Makedoniji. Leta 2018 in leta 2019 do zdaj so se epidemiološke razmere glede vozličastega dermatitisa postopoma izboljševale in primeri te bolezni niso bili sporočeni v nobeni državi članici ali sosednji tretji državi v jugovzhodni Evropi, razen v Turčiji. V istem obdobju se je v vseh državah članicah in sosednjih tretjih državah v jugovzhodni Evropi, ki jih je prizadel vozličasti dermatitis, še naprej izvajalo letno masovno cepljenje proti tej bolezni.
                  
               
                     (5)
                  
                  
                     Hrvaška je zaradi ugodnih epidemioloških razmer v začetku leta 2018 prenehala izvajati preventivno cepljenje proti vozličastemu dermatitisu in ga nadomestila s sistematičnim spremljanjem bolezni. To spremljanje je potrdilo odsotnost vozličastega dermatitisa v letu 2018. Izvedbeni sklep Komisije (EU) 2016/2008 (5) je bil zato spremenjen z Izvedbenim sklepom Komisije (EU) 2019/81 (6), s katerim se je navedena država članica črtala s seznama držav članic s statusom „prostih območij s cepljenjem“ v Prilogi I k Izvedbenemu sklepu (EU) 2016/2008. Poleg tega je bil Izvedbeni sklep (EU) 2016/2009 spremenjen z Izvedbenim sklepom Komisije (EU) 2019/82 (7), s katerim se je Hrvaška črtala s seznama držav članic z odobrenim programom cepljenja proti vozličastemu dermatitisu.
                  
               
                     (6)
                  
                  
                     V skladu s pravili Svetovne organizacije za zdravje živali se lahko v primeru prenehanja izvajanja cepljenja proti vozličastemu dermatitisu v državi ali na njenem območju status prost vozličastega dermatitisa podeli najmanj 8 mesecev po prenehanju cepljenja, če se je to izvajalo preventivno, oziroma najmanj 14 mesecev po prenehanju cepljenja, če se je izvajalo zaradi pojava navedene bolezni. Ukrepe iz Izvedbenega sklepa (EU) 2016/2009 bi bilo zato treba pred ponovno podelitvijo statusa prost vozličastega dermatitisa izvajati še najmanj 8 oziroma še najmanj 14 mesecev, odvisno od območja.
                  
               
                     (7)
                  
                  
                     Izvedbeni sklep (EU) 2016/2009 se uporablja do 31. decembra 2019 in v skladu s tem se bodo trenutni ukrepi v zvezi z vozličastim dermatitisom v Grčiji in Bolgariji iz navedenega akta prenehali uporabljati na navedeni datum. Glede na trenutne epidemiološke razmere in najkrajši čas, potreben za ponovno pridobitev statusa prost vozličastega dermatitisa, je treba obdobje uporabe teh ukrepov ustrezno podaljšati.
                  
               
                     (8)
                  
                  
                     Uredba (EU) 2016/429 Evropskega parlamenta in Sveta (8) določa pravila za preprečevanje in obvladovanje nekaterih bolezni s seznama, vključno z vozličastim dermatitisom. Glede na to, da se bo navedena uredba uporabljala od 21. aprila 2021, bi bilo treba obdobje uporabe Izvedbenega sklepa (EU) 2016/2009 podaljšati do 20. aprila 2021.
                  
               
                     (9)
                  
                  
                     Izvedbeni sklep (EU) 2016/2009 bi bilo zato treba ustrezno spremeniti.
                  
               
                     (10)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            V členu 2 Izvedbenega sklepa (EU) 2016/2009 se datum „31. decembra 2019“ nadomesti z datumom „20. aprila 2021“.
         
         
            Člen 2
            Ta sklep je naslovljen na Republiko Bolgarijo, Helensko republiko in Republiko Hrvaško.
         
         
            V Bruslju, 28. novembra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 395, 30.12.1989, str. 13.
         
            (2)  UL L 224, 18.8.1990, str. 29.
         
            (3)  UL L 62, 15.3.1993, str. 69.
         
            (4)  Izvedbeni sklep Komisije (EU) 2016/2009 z dne 15. novembra 2016 o odobritvi programov cepljenja proti vozličastemu dermatitisu, ki so jih predložile države članice (UL L 310, 17.11.2016, str. 66).
         
            (5)  Izvedbeni sklep Komisije (EU) 2016/2008 z dne 15. novembra 2016 o nadzornih ukrepih za zdravje živali v zvezi z vozličastim dermatitisom v nekaterih državah članicah (UL L 310, 17.11.2016, str. 51).
         
            (6)  Izvedbeni sklep Komisije (EU) 2019/81 z dne 17. januarja 2019 o spremembi Priloge I k Izvedbenemu sklepu (EU) 2016/2008 o nadzornih ukrepih za zdravje živali v zvezi z vozličastim dermatitisom v nekaterih državah članicah (UL L 18, 21.1.2019, str. 43).
         
            (7)  Izvedbeni sklep Komisije (EU) 2019/82 z dne 17. januarja 2019 o spremembi Priloge k Izvedbenemu sklepu (EU) 2016/2009 o odobritvi programov cepljenja proti vozličastemu dermatitisu, ki so jih predložile države članice (UL L 18, 21.1.2019, str. 48).
         
            (8)  Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (UL L 84, 31.3.2016, str. 1).